Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
24 ก.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -16.66 จุด (-1.23%) ปิดภาคเช้าที่ 1,342.99 จุด ด้วยมูลค่าการซื้อขาย 24,865.11 ล้านบาท
Most Positive Impact: DELTA (+0.23 จุด), MONO (+0.1 จุด), JMT (+0.08 จุด)
Most Negative Impact: PTT (-2.64 จุด), AOT (-1.98 จุด), PTTEP (-0.92 จุด)
ภาพรวมตลาดหุ้นไทยอ่อนตัวลงจากปัจจัยกดดดันต่างประเทศจากความขัดแย้งสหรัฐ-จีนหลังจีนให้สหรัฐฯปิดสถานกงศุลในเมืองเฉิงตู นอกจากนี้ยังมีปัจจัยกดดันในประเทศจากตัวเลข ส่งออกของไทยที่ออกมาหดตัว 23% ลดลงกว่าที่ตลาดคาดที่ 15% เพิ่ม downside ต่อประมาณการ GDP ไทยในปีนี้
แนวโน้มตลาดบ่าย
มุมมองต่อตลาดบ่ายนี้
คาด SET index แกว่งตัวในแดนลบต่อเนื่องจากช่วงเช้า ให้กรอบการเคลื่อนไหวที่ 1,335-1,350 จุด สัปดาห์หน้าคาดตลาดจะให้น้ำหนักกับ 1)การระบาด COVID-19 ในสหรัฐฯ, 2)การพัฒนา Vaccine และ 3)การประชุม FOMC ซึ่งอาจมีการพูดถึงมาตรการ Yield curve control
กลยุทธ์การลงทุนในภาวะตลาด sideway เน้น selective buy หุ้นแนะนำภาคบ่ายเลือก JMT ผู้ประกอบธุรกิจบริหารหนี้ ซึ่งจะสามารถซื้อหนี้มาบริหารได้สูงขึ้นในภาวะปัจจุบันที่หนี้เสียต่อสินเชื่อสูงขึ้น
ประเด็นเศรษฐกิจสำคัญ
คืนนี้ติดตาม ดัชนี PMI ภาคการผลิตและภาคบริการคาดการณ์เดือน ก.ค. ของยูโรโซน คาด 50 จุด (+6% MoM) และ 51 จุด (+5% MoM) ตามลำดับ ตัวเลขยอดขายบ้านใหม่ของสหรัฐฯเดือน มิ.ย. คาด +3.6% MoM เป็น 7 แสนหลัง ดัชนี PMI ภาคการผลิตและภาคบริการคาดการณ์เดือน ก.ค. ของสหรัฐฯ คาด 51.5 จุด (+3% MoM) และ 51 จุด (+6% MoM) ตามลำดับ
หุ้นแนะนำ JMT